Publication: Magyar Közlöny
Issue: MK-2000-55 (Year: 2000, Number: 55)
Era: 1990-2004
Section: a 16/2000. (VI. 8.) EüM rendelethez
Paragraph Index: 207

3. Tanulók, gyakornokok 3.1. A 18. életévüket betöltött tanulók, illetve gyakornokok oktatási célból származó, külső és belső összes sugárterhelésének korlátozására az 1.3. pontban meghatározott dóziskorlátokat kell alkalmazni. A 16. életévüket betöltött, de 18 év alatti tanulók, illetve gyakornokok oktatásból származó összes sugárterhelésének évi effektív dózis korlátja 6 mSv. Tekintet nélkül az effektív dózisra vonatkozó korlátra, a szemlencsére vonatkozó egyenérték dózis korlát évi 50 mSv, a bőrre — bármely 1 cm2 területre átlagolva — és a végtagokra vonatkozó egyenérték dózis korlát évi 150 mSv. 3.2. A 3.1. pontban fel nem sorolt tanulók, illetve gyakornokok sugárterhelésének korlátozására a lakosság tagjaira vonatkozó évi effektív, illetve egyenérték dózis korlátokat kell alkalmazni.

Source: https://magyarkozlony.hu/hivatalos-lapok/ec40f36decc26822970ae7efb53f1f810e36b5cd/dokumentumok/5bd98f266b191a1ded02ae262d6b25556117c440/letoltes